**Конкретни мерки, предприети от община Гурково за облекчаване на гражданите по време на извънредното положение:**

* Домашният социален патронаж продължава да обслужва, както и до сега, за всички потребители се доставя храна до домовете им при засилени мерки за биосигурност.На тел.: **04331/2209 и 0895311259** всеки ден от 9 до 16 часа могат да се обаждат самотно живеещи възрастни хора, болни или трудноподвижни, за да им се доставят необходимите храни и медикаменти.
* За **неотложни**административни услуги в община Гурково спазвайте стриктно предпазните мерки, които нашите служители ще Ви препоръчат.Ползвайте услугите на системата за сигурно електронно връчване / е-връчване/ на адрес:[**https://edelivery.egov.bg/**](https://edelivery.egov.bg/)**.**
* Приложението **„Гражданите“,** което можете да свалите и на смартфоните си, от GOOGLE PLAY или APP STORE, дава възможност да подавате сигнали, да информирате за нарушаване на мерките за безопасност, нарушаване на наложена карантина и да предотвратите разпространението на заразата от коронавирус в нашия град.
* На телефон 112 се приемат обаждания с въпроси за обхвата на заповедта на Министерството на здравеопазването с противоепидемични мерки, включително разяснения кои обекти могат да работят и кои не.
* Спазването на социална дистанция е единствената доказана работеща мярка срещу коронавируса. Отново поради тази причина, ако бъде допуснато съсредоточаване на повече хора на едно място - властите ще имат право да затварят магазини.
* Хората трябва да бъдат внимателни и за телефонните измамници, които в създалата се ситуация вече правят опити чрез манипулации да събират пари.
* За непълнолетните и малолетните деца е въведен вечерен час – 19,00 часа.

**Кметът на община Гурково Мариан Цонев Ви призовава:**

* Спазвайте лична хигиена.
* Не излизайте навън без основателна причина. Стойте си вкъщи!
* Не предприемайте пътувания до други градове и държави, точно в този момент, ако не са крайно наложителни!
* Избягвайте посещението в институции.
* Не се презапасявайте с хранителни и други продукти! Важно е да бъдем здрави, а не презадоволени!
* Изпълнявайте стриктно съветите на властите!
* Бъдете отговорни към себе си и най-близките си хора!
* Мислете за най-беззащитните в този труден момент- нашите родители, баби и дядовци!

 **Само така ще опазим Община Гурково и хората тук!**